ΜΙΑ ΣΕΙΡΑ ΝΤΟΚΙΜΑΝΤΕΡ ΤΟΥ NETFLIX
Η νικήτρια διοργανώτρια χώρα για το Παγκόσμιο Κύπελλο του 2022 είναι
το Κατάρ!
ΚΑΤΑΡ
Οι ΗΠΑ έχασαν τη διοργάνωση για το Παγκόσμιο Κύπελλο,
το μεγαλύτερο αθλητικό γεγονός.
Το εμιράτο του Κατάρ
νίκησε Αυστραλία, Ιαπωνία, Νότια Κορέα και ΗΠΑ.
Ο πρόεδρος Ομπάμα είπε ότι το όργανο λήψης αποφάσεων έκανε λάθος
που επέλεξε το Κατάρ κι όχι τις ΗΠΑ.
Ο κόσμος έπαθε σοκ που κέρδισε το Κατάρ 2022.
Πώς κέρδισαν, όμως; Πώς συνέβη αυτό;
Ο μέσος όρος θερμοκρασίας Ιουνίου-Ιουλίου, περίοδος διοργάνωσης, είναι 41 βαθμοί!
Ήταν αναπάντεχο συγκριτικά με τις ΗΠΑ και την Ιαπωνία.
Και η αναφορά αξιολόγησης για τα έργα…
ΑΜΑΝΤΑ ΝΤΕΪΒΙΣ CNN
…ήταν ιδιαιτέρως αρνητική.
Χαρακτήρισαν το Κατάρ "υψηλού ρίσκου".
Συμφωνίες στο παρασκήνιο καθόρισαν τα πάντα.
Με μεγάλη διαφορά,
η καλύτερη υποψηφιότητα για το Μουντιάλ του 2022 ήταν των ΗΠΑ.
Σοκαρίστηκα και απογοητεύτηκα,
αλλά η πρώτη μου αντίδραση ήταν ότι το εξαγόρασαν.
Αν η FIFA είναι διεφθαρμένη, να αποκαλυφθεί.
Και νομίζω ότι η σημερινή απόφαση θα μείνει στο προσκήνιο για πολύ καιρό.
Δύσκολο να εξηγηθεί η λογική για την επιλογή του Κατάρ.
Για τη FIFA, ήταν καταστροφή και έγινε
την εποχή που ήταν στο επίκεντρο κατηγοριών δωροδοκίας.
-Κε Μπλάτερ; -Κε Μπλάτερ;
Κε Μπλάτερ…
Κι η καλύτερη ιδέα της Εκτελεστικής Επιτροπής ήταν να ψηφίσει υπέρ του Κατάρ.
Γι' αυτό, πάντα λέω,
όταν κατηγορούν το Κατάρ που πήρε το Μουντιάλ,
να κατηγορήσουν και τη FIFA, διότι αυτή είναι το σύστημα.
Το σύστημα είναι η FIFA.
ΟΛΑ ΕΔΩ ΠΛΗΡΩΝΟΝΤΑΙ
Γιατί το Κατάρ;
Γιατί να γίνουν αγώνες σε μια τόσο ζεστή χώρα…
ΖΑΝ-ΦΙΛΙΠ ΛΕΚΛΕΡ L'EQUIPE
…όπου απαιτείται κατασκευή γηπέδων;
Γιατί σε μια τόσο μικρή χώρα
που έχει εθνική ομάδα τόσο χαμηλά στην παγκόσμια κατάταξη;
Τέθηκαν ερωτήματα για τις συνθήκες εργασίας,
τα ανθρώπινα δικαιώματα, αν οι Ευρωπαίοι φίλαθλοι μπορούν να πάνε εκεί, κλπ.
ΑΗΔΙΑ Η FIFA
Σοκαρίστηκα, όπως όλοι.
Η ΖΕΣΤΗ ΕΙΝΑΙ ΤΟ ΘΕΜΑ, ΟΧΙ ΤΑ ΛΕΦΤΑ
Δεν νομίζω ότι περίμεναν τα ΜΜΕ
κι ο κόσμος να έχουν τέτοια αντίδραση εναντίον τους.
ΡΩΣΙΑ: ΚΑΤΑΣΤΡΟΦΗ ΚΑΤΑΡ: ΝΤΡΟΠΗ
Δέχτηκαν πολύ σκληρή κριτική μετά τη νίκη.
ΧΩΡΑ ΜΙΚΡΟΤΕΡΗ ΤΟΥ ΜΑΝΤΣΕΣΤΕΡ
Όταν νικήσαμε, ένιωσα χαρά και ευφορία.
Πολύ γρήγορα, όμως…
ΧΑΣΑΝ ΑΛ ΤΑΟΥΑΝΤΙ ΚΑΤΑΡ 2022
…έπαθα σοβαρή κατάθλιψη.
Η επίθεση ήταν πολύ άγρια.
Ήταν εναντίον μας και εναντίον της FIFA.
Πρωτοφανείς επιθέσεις από κάθε κατεύθυνση.
Εναντίον μας, της χώρας, οι μομφές που υπήρχαν…
Ήταν οριακά ρατσιστικές επιθέσεις.
Μεγάλο ζόρι.
Πρώτον, εκ μέρους των εκατομμυρίων ανθρώπων που ζουν στη Μέση Ανατολή…
ΣΕΪΧΗΣ ΑΛ-ΤΑΝΙ
…ευχαριστούμε.
Ευχαριστούμε, FIFA, που πιστέψατε ότι η εξάπλωση στη Μέση Ανατολή,
φέρνοντας το παιχνίδι στην περιοχή μας, ήταν η σωστή απόφαση.
Πάμε στη Μέση Ανατολή.
Πάμε στον αραβικό κόσμο.
Πάμε στον ισλαμικό κόσμο.
Είναι η εξέλιξη του ποδοσφαίρου, μη μιλάτε για λεφτά.
Αυτά δεν έχουν καμία σχέση.
Θα έλεγα ότι η πρώτη ισχυρή απόφαση που ενεπλάκη η πολιτική
ήταν το Παγκόσμιο Κύπελλο στο Κατάρ,
που ήταν ενάντια στη δική μου επιθυμία…
ΣΕΠ ΜΠΛΑΤΕΡ
…τις Ηνωμένες Πολιτείες Αμερικής.
Καθώς πήγαινα να ψηφίσω υπέρ του Κατάρ,
μου μίλησε ο Μπλάτερ.
"Θέλω να ψηφίσεις υπέρ των ΗΠΑ κι όχι του Κατάρ".
Ρ. ΤΕΪΣΕΪΡΑ ΓΑΜΠΡΟΣ ΧΑΒΕΛΑΝΖΕ
Είναι σωστό για τον πρόεδρο να πέφτει τόσο χαμηλά;
Δεν απάντησα. Έφυγε.
Ψήφισα το Κατάρ, που κέρδισε.
Τα ισχυρά μέλη της ΕΕ της FIFA στρίμωξαν για τα καλά τον Σεπ.
Ε. ΜΑΡΑΝΤΑΣ ΣΥΜΒ. ΜΠΛΑΤΕΡ ΑΦΡΙΚΗΣ
Οι επικεφαλής των συνομοσπονδιών,
με τον Ίσα Χαγιατού από την CAF,
τον Μισέλ Πλατινί από την UEFA,
τον Τζακ Γουόρνερ από την CONCACAF,
τον δρα Λεόζ από την CONMEBOL
και τον μπιν Χαμάμ από το Κατάρ,
πρόεδρο της Ασιατικής Συνομοσπονδίας Ποδοσφαίρου,
όλοι ευθυγραμμίστηκαν με το Κατάρ.
Υπήρχαν τρία μέλη της CONCACAF στην ΕΕ τότε,
που υποτίθεντο θα στήριζαν την υποψηφιότητα των ΗΠΑ.
Οπότε, το σοκ ήταν τεράστιο για τον Τσακ Μπλέιζερ,
που είδε τον Τζακ Γουόρνερ, τον πιο στενό σύμμαχό του στη FIFA,
να φαίνεται ότι ψήφισε το Κατάρ.
Ένιωσε προδομένος.
Μ. ΜΠΛΑΝΚΣ ΣΥΝΕΡΓ. ΜΠΛΕΪΖΕΡ
Πώς δεν ψηφίζεις τη συνομοσπονδία σου;
Όμως, ήταν γέροι. Δεν θα ήταν στην επόμενη ψηφοφορία.
Και με διπλή ψήφο, πήραν τα διπλάσια λεφτά.
Γι' αυτούς, ήταν μέρα πληρωμής.
Οι ουρανοξύστες της Ντόχα
δείχνουν την οικονομική άνοδο της γεμάτης φυσικό αέριο πρωτεύουσας του Κατάρ.
Και την επόμενη δεκαετία, θα προβάλει κι άλλη οικονομική άνθηση,
τροφοδοτούμενη από ποδοσφαιρική μανία.
Το ποδόσφαιρο ειδικότερα, μα και τα σπορ γενικά, πάντα είχαν κύριο ρόλο
στην κουλτούρα μας, στις φιλοδοξίες μας,
στο να τα χρησιμοποιούμε τους ως καταλύτη,
ως όχημα, για να προωθήσουμε συγκεκριμένους στόχους της χώρας.
Οι Καταριανοί δημιούργησαν μια αθλητική βιομηχανία.
Ουσιαστικά, έκαναν
ό,τι κάνουν οι άλλες χώρες φυσιολογικά επί δεκαετίες.
Έκαναν τα σπορ μέρος της εθνικής τους ταυτότητας.
Στο Κατάρ επιτελέστηκε μια πραγματική αποστολή οικοδόμησης χώρας.
Ν. ΚΟΝ ΣΥΓΓΡΑΦΕΑΣ
Ήθελαν να ξεφύγουν από τη σκιά της Σαουδικής Αραβίας,
να χαράξουν έναν άλλο χαρακτήρα, πρωταγωνιστώντας στην παγκόσμια σκηνή.
Ήθελαν να θεωρηθούν μια δύναμη για το καλό στον κόσμο,
να δείξουν ότι ο αραβικός κόσμος μπορεί να αναλάβει ένα τέτοιο τουρνουά
και να ενώσει τον κόσμο.
Ήταν παντού.
Ήθελαν να θεωρηθούν
ως απανταχού τραπεζίτες των σπορ.
Ζ. ΒΑΛΚΕ Γ.Γ. FIFA
Τίποτα δεν διοργανωνόταν χωρίς την υποστήριξη του Κατάρ.
Όταν το 2009 κατατέθηκαν οι υποψηφιότητες για τα 2018/2022,
άρα υπήρχε σημαντικό χρονικό διάστημα
και μια ανοιχτή ευκαιρία,
τότε αποφασίσαμε να κάνουμε την προσπάθειά μας.
Θέλουμε το Παγκόσμιο Κύπελλο, διότι έχουμε πίστη στο ποδόσφαιρο.
Το Παγκόσμιο Κύπελλο στο Κατάρ θα είναι η πρώτη διοργάνωση στη Μέση Ανατολή.
Ήμασταν νεαρή ομάδα.
Διαθέταμε άτομα που μιλούσαν πολλές γλώσσες
έχοντας επαφές με τον ποδοσφαιρικό κόσμο
και ήμασταν ταπεινοί.
Ξέραμε ότι ήμασταν το αουτσάιντερ.
Ξέραμε ότι δεν μας έβλεπαν αρχικά ως σοβαρή διεκδικήτρια χώρα.
Κατά την παραμονή μας στην Ντόχα,
γρήγορα είδαμε ότι ήταν ένα κυβερνητικό έργο…
Χ. ΜΕΪΝ-ΝΙΚΟΛΣ ΠΑΡΑΤΗΡΗΤΗΣ FIFA
…μέσω του Παγκοσμίου Κυπέλλου,
για να τοποθετήσει το Κατάρ στο κέντρο του κόσμου.
Ήταν ένα έργο του κράτους,
όχι της ομοσπονδίας ποδοσφαίρου.
Δεν περίμενα ότι θα νικούσε το Κατάρ.
Δεν είχαν παράδοση στο ποδόσφαιρο.
Και στην τεχνική αναφορά, δεν πήραν τους καλύτερους βαθμούς.
Έπρεπε, ουσιαστικά, να ξαναχτίσουν την πόλη
και να κατασκευάσουν κάθε στάδιο. Δεν είχαν ούτε ένα.
Όπως, επίσης, να κατασκευάσουν ξενοδοχεία για τουρίστες και τις ομάδες.
Αξεπέραστο εμπόδιο, όμως, παρέμενε η διεξαγωγή αγώνων Μάιο, Ιούνιο κι Ιούλιο.
ΚΑΤΑΡ ΑΝΑΦΟΡΑ ΑΞΙΟΛΟΓΗΣΗΣ
Υποβάλαμε αναφορές…
ΜΕΣΗ ΘΕΡΜΟΚΡΑΣΙΑ
…που θα στέλνονταν στα μέλη.
Και κάθε μέλος της ΕΕ θα επικοινωνούσε μαζί μου,
για να παράσχω διευκρινίσεις.
ΣΤΑΔΙΑ: 12, ΝΕΑ: 9
Κανείς δεν με πήρε.
Τότε κατέληξα στο συμπέρασμα ότι δεν τις είχαν διαβάσει όλοι.
Εδώ αδιαφόρησαν για τη διεξαγωγή αγώνων Μάιο, Ιούνιο, Ιούλιο,
γιατί να νοιαστούν για τις συνθήκες εργασίας;
Δεν ήταν πρόβλημα.
ΚΕΪΠ ΤΑΟΥΝ, ΝΟΤΙΑ ΑΦΡΙΚΗ ΔΕΚΕΜΒΡΙΟΣ 2009
Ήμασταν στο Κέιπ Τάουν
όταν η FIFA διοργάνωσε τη μέρα FIFA Media Breakfast.
Παρευρέθηκαν όλες οι χώρες και όλα τα ΜΜΕ.
Σε κάθε υποψηφιότητα αναλογούσαν τα ίδια, καθεμιά με το περίπτερό της.
Εμάς μας επισκέπτονταν μόνο τα αραβικά ΜΜΕ, και τέλος.
Κανείς δεν ερχόταν στο περίπτερό μας. Ίσως μόνο για δωρεάν αναμνηστικά.
Και μετά, μέσα σε όλο αυτό, μπήκε ο Ντέιβιντ Μπέκαμ.
Ήταν σαν να έγινε σεισμός.
Οι εκπρόσωποι των ΜΜΕ έσπρωχναν, ανέβαιναν σε καρέκλες, σε τραπέζια.
Όλοι τούς είχαν περικυκλώσει.
Ο σεΐχης Μοχάμεντ,
ο γενικός διευθυντής της υποψηφιότητας του Κατάρ 2022,
γύρισε και μου είπε εκείνη τη μέρα
"Γιατί δεν έχω ίδια προσοχή από τα ΜΜΕ;"
Έμεινα άναυδη, εδώ μιλούσαμε για τον Ντέιβιντ Μπέκαμ.
Όλος ο κόσμος ήξερε τον Ντέιβιντ Μπέκαμ.
Ενώ κανείς δεν ήξερε τον νεαρό πρίγκιπα αυτής της χώρας.
Η ομάδα ήταν ιδιαιτέρως μικρή.
Κανείς τους δεν είχε πάει σε Παγκόσμιο Κύπελλο.
Κανείς δεν ήξερε τις πολιτικές της FIFA.
Κανείς τους δεν είχε καν δουλέψει στον αθλητισμό.
Ήταν άνθρωποι που δεν γνώριζαν τίποτα επί του αντικειμένου.
Ο μόνος που γνώριζε τις πολιτικές της FIFA
ήταν ο Μοχάμεντ μπιν Χαμάμ.
Ο μπιν Χαμάμ ήταν πρόεδρος της Ασιατικής Συνομοσπονδίας Ποδοσφαίρου,
μέλος της ΕΕ της FIFA κι ένα από τα 24 μέλη,
ένας εκ των πιο ισχυρών αντρών στο ποδόσφαιρο
και πολίτης του Κατάρ.
Δεν ήταν ιδιαίτερα ειλικρινής. Του άρεσε να λειτουργεί στο παρασκήνιο,
να είναι ο μαέστρος.
Δεν πίστευα ότι το μέγεθος του Κατάρ…
Μ. ΜΠΙΝ ΧΑΜΑΜ ΜΕΛΟΣ ΕΕ FIFA
…και ο καιρός του θα μπορούσαν να υποστηρίξουν μια τέτοια φιλοδοξία.
Πέρασε καιρός ώστε ο Μοχάμεντ μπιν Χαμάμ
να πειστεί και να στηρίξει την υποψηφιότητά μας.
Ξέραμε ότι μπορούσε να παράσχει τα εργαλεία και τα μέσα για να κερδίσουμε.
Για να πάρεις το Παγκόσμιο Κύπελλο, θέλεις τις ψήφους των μελών της ΕΕ,
κι αυτό ακριβώς ήταν το σχέδιό τους.
Εκείνος ήξερε και τα 24 μέλη.
Πρώτον, μπορούσε να μας βοηθήσει να γνωρίσουμε και τα 24.
Και δεύτερον, μπορούσε να μας βοηθήσει να μάθουμε
πώς να πάρουμε και τις 24 ψήφους.
ΛΟΥΑΝΤΑ, ΑΝΓΚΟΛΑ ΔΕΚΑ ΜΗΝΕΣ ΠΡΙΝ ΤΗΝ ΨΗΦΟΦΟΡΙΑ
ΑΝΓΚΟΛΑ 2010
Το Κατάρ ήταν ο χορηγός
του Αφρικανικού Συνεδρίου Ποδοσφαίρου στην Αγκόλα.
Τα δεδομένα άλλαξαν για την υποψηφιότητά μας στην Ανγκόλα,
όταν έβγαλα τον λόγο στο συνέδριο της CAF.
Το μήνυμά μας είχε τεράστια απήχηση.
Τότε άρχισαν να βλέπουν σοβαρά την υποψηφιότητά μας.
Δεν ήταν μόνο το ότι καταφέραμε να πείσουμε τα τρία μέλη της ΕΕ,
αλλά κι ότι όλη η αφρικανική συνομοσπονδία είχε ενθουσιαστεί με την υποψηφιότητά μας.
Η Ανγκόλα ήταν το σημείο καμπής.
Όλοι διαμέναμε στο ίδιο ξενοδοχείο.
Και μου είπαν να βοηθήσω στη μετάφραση.
Οπότε, πήγα. Μιλάω γαλλικά.
Καλωσορίσαμε στη σουίτα μας σε διαφορετικές ώρες στη βραδιά
διάφορα μέλη της EΕ.
Χαγιατού, Ανούμα και Αντάμου.
ΨΗΦΟΙ CAF
Μιλήσαμε για τη Νότια Αφρική.
Και όπως δόθηκε η ευκαιρία στην Αφρική να διοργανώσει Παγκόσμιο Κύπελλο,
ομοίως έπρεπε να δοθεί η ευκαιρία και στον αραβικό κόσμο.
Τότε, ο Χασάν προσέφερε στον Χαγιατού ένα εκατομμύριο δολ.
για την ομοσπονδία ποδοσφαίρου που εκπροσωπούσε, του Καμερούν.
Και σε αντάλλαγμα, θέλαμε την ψήφο του.
Θυμάμαι ότι γέλασαν.
Και είπαν "Δεν είναι αρκετά".
Κι έτσι απλά, η τιμή ανέβηκε στο 1,5 εκατομμύριο δολ.
Ξέρω ότι ακούγεται πολύ απλό, μα ήταν.
Είπαμε "Θα σας δώσουμε αυτά τα χρήματα για την ομοσπονδία ποδοσφαίρου σας
κι εσείς θα δώσετε την ψήφο σας.
Ευχαριστούμε πολύ. Θα τα πούμε μετά".
Και έναν έναν, κάναμε το ίδιο με τον Ανούμα και τον Αντάμου.
Προσφέρθηκαν, λοιπόν, 1,5 εκατομμύριο δολ. σε κάθε μέλος της ΕΕ εκείνο το βράδυ
με αντάλλαγμα την ψήφο τους.
Δόθηκαν χρήματα χέρι με χέρι ή έγινε προφορική συμφωνία;
Προφορική. Ποτέ δεν είδα λεφτά.
Αυτό ήταν κάτι δεν είδα ποτέ.
Κάναμε σαφές ότι τα λεφτά θα πήγαιναν στο ποδόσφαιρο.
Δεν ειπώθηκε "Είναι για την τσέπη σας". Το τονίζω. Είπαμε ότι θα πήγαιναν…
Το πού κατέληξαν, δεν έχω ιδέα. Δεν το γνωρίζω.
Πριν επιστρέψω στο δωμάτιό μου,
ο Χασάν είπε "Δεν θα μιλήσεις ποτέ και σε κανέναν γι' αυτό".
Και είπα "Εντάξει".
ΠΑΓΚΟΣΜΙΟ ΚΥΠΕΛΛΟ ΚΑΤΑΡ 2022
Δεν το ξέχασα ποτέ,
αλλά δεν μίλησα ξανά γι' αυτό για πολύ καιρό.
Ήξερα ότι οι μέρες μου ήταν μετρημένες, αλλά στα μάτια μου,
δεν έκανα τίποτα κακό για να μου αξίζει να απολυθώ.
Μου έδωσαν τρεις μέρες για να φύγω από το Κατάρ.
Δεν φάνηκα αντάξια των προσδοκιών.
Η Φαίδρα έφυγε τον Μάρτιο του 2010.
Και τον Δεκέμβριο του 2010, μετά την ψηφοφορία,
είχε μια συζήτηση με μία δημοσιογράφο
των The Sunday Times, αγγλική εφημερίδα,
που ερευνούσε τα τεκταινόμενα με τις υποψηφιότητες.
ΨΗΦΟΙ ΠΡΟΣ ΠΩΛΗΣΗ
Μίλησα με την Κλερ Νιούελ,
εμπιστευτικά, για το τι είχε συμβεί,
τι είδα.
ΝΕΕΣ ΚΑΤΗΓΟΡΙΕΣ ΔΩΡΟΔΟΚΙΑΣ ΕΜΠΛΟΚΗ ΤΗΣ FIFA
Έγραψε ένα σύντομο άρθρο
και τότε ήταν που άλλαξαν τα πάντα.
ΠΛΗΡΟΦΟΡΙΟΔΟΤΗΣ ΣΥΜΦΩΝΙΕΣ 1,5 ΕΚΑΤΟΜ.
Μου δόθηκε ψευδώνυμο: ο πληροφοριοδότης του Κατάρ.
ΜΕΤΡΗΤΑ ΑΝΤΙ ΨΗΦΩΝ ΕΜΠΛΟΚΗ ΜΕΛΩΝ ΤΗΣ ΕΕ ΤΗΣ FIFA
Δεν υπάρχουν αποδείξεις. Τις ζητήσαμε.
Υπάρχει μια θεμελιώδης αρχή:
είσαι αθώος μέχρι αποδείξεως του εναντίου.
Γι' αυτό πάψτε να αποκαλείτε τη FIFA διεφθαρμένη.
Η FIFA δεν είναι διεφθαρμένη!
Χωρίς αμφιβολία.
Η Φαίδρα αποκαλύφθηκε ως το πρόσωπο που ήταν πίσω από αυτές τις κατηγορίες.
Και ξαφνικά, άρχισα να δέχομαι απειλές,
ανώνυμες κλήσεις, μέιλ, μηνύματα σε κοινωνικά δίκτυα.
Φοβάμαι πάρα πολύ.
Και ποιους φοβάσαι;
Όσους εξόργισα επειδή μίλησα δημόσια.
Κι όσους προσπάθησαν επανειλημμένα να μου κλείσουν το στόμα.
Επί της ουσίας, μου είπαν "Αν δεν υπογράψεις ένορκη κατάθεση
ότι όσα είπες ήταν ψευδή, θα κινηθούμε νομικά εναντίον σου".
ΓΙΑ ΕΚΔΙΚΗΣΗ ΛΟΓΩ ΑΠΟΛΥΣΗΣ, Η ΦΑΙΔΡΑ ΑΛ ΜΑΤΖΙΝΤ
ΙΣΧΥΡΙΣΤΗΚΕ ΔΩΡΟΔΟΚΙΑ ΨΕΥΔΩΣ
Θα ήθελα την αντίδρασή σας για την Αγκόλα, τις κατηγορίες της Φαίδρα δηλαδή,
και για το πρωτοσέλιδο των The Sunday Times
"Το Κατάρ εξαγόρασε το Μουντιάλ".
Αυτό που θέλω να μάθω είναι η αρχική σας αντίδραση όταν τα είδατε.
Η αντίδρασή μου, ειδικά στην περίπτωση της Φαίδρα,
ήταν… Βασικά, και για τα δύο ήταν δυσαρέσκεια.
Δυσαρέσκεια, επειδή οι κατηγορίες ήταν καθόλα ψευδείς.
Και τα γεγονότα δεν επιδέχονται αμφισβήτησης.
Πιστεύω ότι έκαναν μπίζνες σε παγκόσμιο επίπεδο
με κάποιους, για να διασφαλίσουν τις ψήφους τους.
ΨΗΦΟΙ ΠΡΟΣ ΠΩΛΗΣΗ
Δεν πρέπει να ξανάγινε κάτι τέτοιο, σε τέτοια κλίμακα.
Είτε αποκαλείται διαφθορά είτε όχι,
έτσι γίνονται οι διεθνείς μπίζνες.
ΥΠΟΨΗΦΙΑ ΧΩΡΑ ΚΑΤΑΡ
Παγκόσμιο Κύπελλο στο Κατάρ σημαίνει ασύγκριτες εμπορικές ευκαιρίες.
Υπήρχαν κάποιες μεγάλες συμφωνίες που έγιναν σε κυβερνητικό επίπεδο,
όπως αυτή για το φυσικό αέριο μεταξύ Κατάρ και Ταϊλάνδης,
καθώς υπήρχε εκπρόσωπος της Ταϊλάνδης στην ΕΕ.
Το ότι αποτέλεσε συνδετικό κρίκο για να υπάρξει εύνοια,
το αρνήθηκαν όλοι οι εμπλεκόμενοι.
Κι ένα ακόμη μέλος-ψηφοφόρος της ΕΕ της FIFA, ο Μάριος Λευκαρίτης,
πούλησε γη στο Κατάρ για 32 εκατομμύρια ευρώ.
Πάντα έλεγε ότι αυτό ήταν άσχετο με την ψήφο του.
ΔΩΡΟΔΟΚΙΑ ΕΚΑΤΟΜΜΥΡΙΩΝ ΓΙΑ ΝΙΚΗ ΤΟΥ ΚΑΤΑΡ;
Ο εμίρης του Κατάρ ήρθε στη Βραζιλία,
έμεινε για λίγο κι επισκέφτηκε τον πρόεδρο Λούλα,
ο οποίος ήταν επίσης υπέρ του Κατάρ.
Οργανώσαμε ένα δείπνο εδώ, στο Ρίο ντε Τζανέιρο.
Παρόντες ήταν ο εμίρης του Κατάρ, ο δρ Χαβελάνζε κι εγώ.
Ήμασταν οκτώ ή εννιά άτομα.
Τότε ήταν που αποφασίσαμε να στηρίξουμε το Κατάρ.
ΚΑΘΗΜΕΡΙΝΕΣ ΠΤΗΣΕΙΣ QATAR AIRWAYS ΣΕ ΒΡΑΖΙΛΙΑ, ΑΡΓΕΝΤΙΝΗ
Έλαβα χάρες, αντάλλαξα χάρες. Ήταν φυσιολογικό.
Όμως, ποτέ δεν δωροδοκήθηκα για το οτιδήποτε.
Λίγες εβδομάδες πριν την ψηφοφορία, ο πρόεδρος της UEFA, Μισέλ Πλατινί,
που είχε μεγάλη επιρροή
σε ό,τι αφορά τις ψήφους των Ευρωπαίων εκπροσώπων της ΕΕ της FIFA,
δείπνησε με τον πρόεδρο της Γαλλίας, Νικολά Σαρκοζί,
και τον γιο του εμίρη του Κατάρ στο Παλάτι των Ηλυσίων στο Παρίσι.
ΕΝΝΙΑ ΜΕΡΕΣ ΠΡΙΝ ΤΗΝ ΨΗΦΟΦΟΡΙΑ
Ο Πλατινί εξεπλάγη που είδε αντιπροσωπεία από το Κατάρ
χωρίς να τον προειδοποιήσουν.
Κατά την εκδοχή του, έλαβε ένα "υποσυνείδητο μήνυμα",
αυτά ήταν τα ακριβή του λόγια,
από τον Σαρκοζί, που έλεγε ότι πρέπει να ψηφίσει το Κατάρ
αντί για τις ΗΠΑ, για το συμφέρον της Γαλλίας.
Ο Πλατινί έπεσε στην παγίδα του Σαρκοζί.
Ο Σαρκοζί χρησιμοποίησε τον Πλατινί για να δείξει στους Καταριανούς:
"Ορίστε, έχω τον Πλατινί στο τσεπάκι μου.
Η Γαλλία θα ψηφίσει υπέρ σας",
κάτι τεράστιας σημασίας για το Κατάρ.
Εντάξει, θα σας πω πώς συνέβη.
Μου έγινε αντιληπτό ότι η Γαλλία θα χαιρόταν αν ψήφιζα το Κατάρ.
Αυτό κατάλαβα, αλλά κανείς δεν μου το ζήτησε.
Ο Σαρκοζί δεν ζήτησε ψήφο για το Κατάρ;
Όχι. Ίσως γι' αυτό πούλησε την ψήφο μου στο Κατάρ.
Ίσως ήξερε ότι θα το ψήφιζα.
Και πούλησε την ψήφο μου για το καλό της Γαλλίας,
για να αποκτήσει πολλά και διάφορα.
Είναι πραγματικά εντυπωσιακά
τα όσα ακολούθησαν μετά την ψήφο του Πλατινί υπέρ του Κατάρ.
Η Qatar Investment Authority αγόρασε
την Παρί Σεν Ζερμέν, ομάδα του Παρισιού,
και χορήγησε άγνωστο πόσα χρήματα στον σύλλογο.
Το beIN Sports, τηλεοπτικό δίκτυο του Κατάρ,
αγόρασε τα τηλεοπτικά δικαιώματα της γαλλικής λίγκας για υπέρογκο ποσό.
Συν τοις άλλοις,
κλείστηκαν μεγάλες εμπορικές συμφωνίες μεταξύ Κατάρ και Γαλλίας,
όπως η αγορά από το Κατάρ πολλών γαλλικών αεροσκαφών της Airbus.
Οι αποφάσεις που έστειλαν το Παγκόσμιο Κύπελλο στο Κατάρ
παίρνονταν στο υψηλότερο πολιτικό επίπεδο…
ΠΟΛΥ ΑΝΕΤΑ
…αλλά απορρίφθηκε κατηγορηματικά από το Κατάρ η οποιαδήποτε παρατυπία.
Εξαγορά του Μουντιάλ, δωροδοκία μελών της ΕΕ.
Γνωρίζετε τις κατηγορίες.
Οι γεωπολιτικές συμφωνίες που πραγματοποιήθηκαν μεταξύ Ταϊλάνδης,
Ρωσίας, Κατάρ και Σαρκοζί.
Ποιες γεωπολιτικές συμφωνίες;
Αυτές αφορούν οι κατηγορίες.
Ποιες; Σας ρωτάω, ποιες;
Εντάξει, φυσικό αέριο και…
-Συμφωνίες φυσικού αερίου μεταξύ ποιων; -Ταϊλάνδης και Κατάρ.
Τα γεγονότα δεν επιδέχονται αμφισβήτησης.
Κάποια πράγματα είναι υπερβολικά μη ρεαλιστικά.
Ως φυσικό πόρο, έχουμε το φυσικό αέριο, σε αυτό χτίζουμε το μέλλον μας.
Δεν θα χρησιμοποιούταν για μια ψηφοφορία για το Παγκόσμιο Κύπελλο.
ΥΠΟΨΗΦΙΑ ΧΩΡΑ ΚΑΤΑΡ 2022
ΠΕΡΙΜΕΝΕΤΕ ΝΑ ΕΝΤΥΠΩΣΙΑΣΤΕΙΤΕ
Τροφοδοτεί το στερεότυπο ότι οι Άραβες σεΐχηδες σκορπούν χρήμα.
Αυτό το Μουντιάλ είναι σημαντικό,
γιατί θα διαλύσουμε τα στερεότυπα.
Τηρήσαμε τους κανόνες.
Τηρήσαμε τις ηθικές μας αξίες.
Η υποψηφιότητά μας κέρδισε επάξια.
Κερδίσαμε βάσει του οράματος
και του γεγονότος ότι τώρα ήρθε η ώρα
για το πρώτο Παγκόσμιο Κύπελλο στον αραβικό κόσμο.
Το Κατάρ!
Όταν έγινε η ανακοίνωση, όλοι ήταν εκστασιασμένοι και φώναζαν,
αλλά εγώ στεκόμουν ακίνητος,
γιατί δεν έβλεπα τον Σεπ Μπλάτερ από τη θέση μου.
Στεκόμουν έτσι, ώσπου άκουσα την ομάδα μου
να φωνάζει "Τα καταφέραμε".
Στον αραβικό κόσμο και την Ασία, οι πανηγυρισμοί ήταν έξαλλοι.
Όμως, αυτό που δεν με έκανε να νιώθω άνετα ήταν οι ενέργειες του Μπλάτερ.
Ήταν αποφασισμένος να εξοντώσει το Κατάρ.
Αυτό ήταν που δεν με έκανε να νιώθω άνετα.
ΤΡΕΙΣ ΜΗΝΕΣ ΜΕΤΑ ΤΗΝ ΨΗΦΟΦΟΡΙΑ
Θα το κάνει ή όχι; Αυτό το ερώτημα θα απαντήσουμε.
Μιλάμε για τον Μοχάμεντ μπιν Χαμάμ.
Σκέφτεται να κατέβει αντίπαλος του Σεπ Μπλάτερ για την προεδρία της FIFA.
Είμαι γνωστός ως υποστηρικτής του Μπλάτερ.
Αναμφίβολα, υπήρξα ειλικρινής σύμβουλός του.
Και, ναι, μπορώ να πω ότι συνέβαλα στην επιτυχία του.
Ο Μοχάμεντ μπιν Χαμάμ θεωρούσε τον Μπλάτερ φίλο
και του ήταν απόλυτα πιστός, αλλά δεν ήταν αμοιβαίο.
Ο Μπλάτερ έδωσε υπόσχεση μετά τις εκλογές του '98 ότι θα έμενε για δύο θητείες.
Όμως, την αθέτησε κι έκανε και τρίτη θητεία,
προκαλώντας τη δυσφορία του μπιν Χαμάμ,
που δεν μπορούσε να δεχτεί ότι αθέτησε την υπόσχεση.
Νόμιζα ότι ο Μπλάτερ δεν θα εκδήλωνε ενδιαφέρον το 2011.
Η προεδρική θητεία πρέπει να έχει ένα όριο. Το πολύ τρεις.
Οπότε, το θεώρησα κακό για το ποδόσφαιρο.
Κακό για το παιχνίδι.
Αλλά πάντα έπρεπε να υπάρχει δεύτερος υποψήφιος.
Ο Μπλάτερ εξεπλάγη που ο μπιν Χαμάμ έφερε το Μουντιάλ στο Κατάρ.
Ήταν μεγάλη έκπληξη.
Για πρώτη φορά, είδε τα όρια της δύναμής του.
Κι αν υπήρχε ένας με περισσότερη δύναμη από αυτόν,
σε ένα αθλητικό γεγονός, αυτός ήταν ο Μοχάμεντ μπιν Χαμάμ.
Ο μπιν Χαμάμ είναι ανεξάρτητος. Έχει ζήσει τον Σεπ Μπλάτερ
κι όπως οι περισσότεροι από εμάς δεν μπορεί να τον ανεχτεί πια,
διότι θεωρεί ότι κατέστρεψε το καλό όνομα της FIFA
και νιώθει ότι η αλλαγή είναι επιβεβλημένη.
Ο Μπλάτερ, όμως, δεν μπορούσε να ελέγξει τη φιλοδοξία του.
Ήταν ένας αληθινός Μακιαβέλι του αθλητισμού.
Μετά από 13 χρόνια, ο Σεπ Μπλάτερ γνωρίζει καλά τις παγίδες της προεδρικής εξουσίας.
Όλη αυτήν την περίοδο, έλαβε τιμές και βραβεία σε όλο τον κόσμο.
Αλλά δεν θα επικροτούσαν όλοι το πώς διοικεί τη FIFA.
Ήθελα να διατηρήσω τη θέση μου.
Δεν μπορούσα να εγκαταλείψω όλα τα χρόνια που αφιέρωσα στην ανάπτυξη του ποδοσφαίρου
και τις θητείες ως γενικός γραμματέας
και πρόεδρος.
Ο Μπλάτερ επέμενε να μιλά για πίστη από όλους.
Δυστυχώς, αυτός δεν ήταν πιστός σε όλους τους πολιτικούς υποστηρικτές του
όλα αυτά τα χρόνια, όπως στον μπιν Χαμάμ.
Το 2009 έγιναν εκλογές στην Ασία για την έδρα της FIFA που κατέχω.
Υπήρχε κι άλλος υποψήφιος
κι εξεπλάγην που ο Μπλάτερ στήριξε εκείνον.
Μου φάνηκε πολύ περίεργο.
Υποτίθεται ότι ήμουν φίλος του.
Με θεωρούσε επικίνδυνο για εκείνον
κι ήθελε να με εκδιώξει από τη FIFA.
Οπότε, είπα
ότι δεν θα του κάνω τη ζωή εύκολη.
Ο Σεπ Μπλάτερ, η κεφαλή του ποδοσφαίρου, αντιμετωπίζει
τον πρώτο διεκδικητή εδώ και εννιά χρόνια. Ο Μοχάμεντ μπιν Χαμάμ
είπε στο BBC ότι έφτασε η ώρα για μεγαλύτερη διαφάνεια στο παιχνίδι.
Αυτά δήλωσε ο πρόεδρος της Ασιατικής Συνομοσπονδίας Ποδοσφαίρου.
Μεγάλο πράγμα να τα βάζεις με τον Μπλάτερ. Δεν περίμενα να τον ανατρέψει κανείς,
διότι ήταν πολύ καλοβαλμένος.
Με τα έσοδα δισεκατομμυρίων λιρών από το Παγκόσμιο Κύπελλο, ο Σεπ Μπλάτερ
δυνάμωσε την ισχύ του.
Δεν πρόκειται να παρατήσει το πολύτιμο έπαθλό του χωρίς μάχη.
ΜΑΪΑΜΙ, ΗΠΑ
ΣΥΝΕΔΡΙΟ CONCACAF 3 ΜΑΪΟΥ 2011
Ήθελα να δω τα μέλη από την Καραϊβική στο Μαϊάμι,
αλλά δεν μπορούσα να βγάλω βίζα.
Δεν υπήρχε λόγος να πουν οι αρχές
"Όχι, δεν θα σας δώσουμε βίζα".
Υπέθεσα ότι κάποιος δεν ήθελε να πάω στις ΗΠΑ
και να μιλήσω στα μέλη της Καραϊβικής.
Ήταν τεταμένες μέρες.
Θα γίνονταν προεδρικές εκλογές.
Ο κος μπιν Χαμάμ δεν ήταν εκεί, ενώ ο κος Μπλάτερ ήταν.
Τότε, η CONCACAF διοικούνταν από κάποιον Τζακ Γουόρνερ, ο πρόεδρος,
κι έναν Αμερικανό, τον Τσακ Μπλέιζερ, ο γενικός γραμματέας.
Και στη σκηνή του συνεδρίου, ο κος Μπλάτερ, εντελώς αυθόρμητα,
έδωσε επιχορήγηση ενός εκατομμυρίου δολ. στην CONCACAF.
Πιο κραυγαλέα χειρονομία δεν μπορούσε να κάνει, δηλαδή
"Πάρε ένα δώρο για την περιοχή σου, κε Γουόρνερ,
μπροστά στα μέλη σου",
περίπου 30 ή 60 μέρες πριν από τις εκλογές.
Δεν μου άρεσε καθόλου αυτό.
Ήμουν υποψήφιος. Ήθελα να δω τα μέλη, να τους μιλήσω.
Οπότε, είπα, "Κε Γουόρνερ, δώστε μου κι άλλη ευκαιρία".
Αργότερα, διοργανώθηκε ένα συνέδριο στο Πορτ οφ Σπέιν.
ΠΟΡΤ ΟΦ ΣΠΕΪΝ, ΤΡΙΝΙΝΤΑΝΤ ΚΑΙ ΤΟΜΠΑΓΚΟ
10 ΜΑΪΟΥ 2011
Όλες οι χώρες της CFU, Ποδοσφαιρική Ένωση Καραϊβική,
προσκλήθηκαν στο ξενοδοχείο Hyatt Regency, στο Πορτ οφ Σπέιν του Τρινιντάντ,
που ήταν η βάση ισχύος του Τζακ Γουόρνερ.
ΚΟΣΤΟΣ ΔΙΑΣΚΕΨΗΣ
Ο Τζακ Γουόρνερ είχε ταξιδιωτική εταιρεία
και έλαβε 363.000 δολ. για να διοργανώσει τη διάσκεψη.
Ο Τσακ Μπλέιζερ δεν θεωρούσε καλή ιδέα τη διοργάνωση από τον Γουόρνερ.
Δεν έπρεπε να γίνει μόνο για την Καραϊβική,
αλλά να διεξαχθεί από αυτούς δημόσια και νομότυπα.
Έγιναν αρκετές προσπάθειες για να τον σταματήσουν,
αλλά ο Τσακ δεν τον τρόμαξε.
Θα 'πρεπε, μα δεν τον τρόμαξε.
Προφανώς γνώριζα για τον Τζακ Γουόρνερ.
Ως πρόεδρος της συνομοσπονδίας,
πρόσφερε μια ευκαιρία στον μπιν Χαμάμ.
Και βέβαια, πήγαμε να ακούσουμε τι είχε να προσφέρει.
Την πρώτη μέρα, ο μπιν Χαμάμ έκανε την παρουσίασή του.
Και συνέβη κάτι παράξενο μετά την ομιλία του.
Μας είπαν για ένα δώρο που θα βοηθούσε τις ομοσπονδίες.
Μας προσκάλεσαν σε ένα μέρος για να παραλάβουμε αυτό το δώρο.
Περίμενα τη σειρά μου, κι όταν μπήκα στην αίθουσα,
είδα κάποιους αξιωματούχους της CFU.
Μου έδωσαν έναν φάκελο που έγραφε "Πουέρτο Ρίκο".
Κι όταν άνοιξα τον φάκελο, υπήρχαν μετρητά.
Το ποσό ήταν 40.000 δολ. σε μετρητά.
Είπα αμέσως "Για τι είναι αυτά;"
"Για σας, για να τα αξιοποιήσετε όπως θέλετε στο ποδόσφαιρο".
Προφανώς και έδωσαν αυτό το ποσό σε όλους.
Αν μου είχαν πει
ότι είναι αντάλλαγμα για ψήφο, θα έλεγα "Δεν τα δέχομαι!"
Βασικά, επέστρεψα τα λεφτά.
Δυστυχώς, οι περισσότεροι πήραν τα λεφτά,
αλλά υπήρχαν τρεις ή τέσσερις αξιοσημείωτες εξαιρέσεις,
που αρνήθηκαν να τα πάρουν, και το ανέφεραν.
Αυτό είχε εκτεταμένες συνέπειες.
Μέσα σε λίγες ώρες, τα νέα με τους φακέλους γεμάτους με μετρητά
έφτασαν στον Μπλέιζερ, που ήταν στη Νέα Υόρκη.
Ο Τσακ Μπλέιζερ βρέθηκε σε πολύ άβολη θέση.
Συνεργαζόταν με τον Τζακ Γουόρνερ επί 20 χρόνια.
Βλέπαμε, λοιπόν, μια φιλία να καταρρέει.
Είπε πολλάκις στον Γουόρνερ να μην κάνει τη διάσκεψη στο Τρινιντάντ,
μα εκείνος αρνήθηκε.
Και πλέον, συνέβαινε αυτό. Η πιο κραυγαλέα διαφθορά
που είδε στα χρόνια του στο ποδόσφαιρο
έγινε ακριβώς κάτω από τη μύτη τους. Μοιράστηκαν σωροί μετρητών.
Οι πράξεις του Γουόρνερ διαπόμπευαν δημόσια τον Μπλέιζερ,
αλλά και γενικά το ποδόσφαιρο, κι ο Μπλέιζερ αποφάσισε να τον καρφώσει.
Θα ανέφερε τον Γουόρνερ
σε υψηλόβαθμους αξιωματούχους της FIFA στη Ζυρίχη.
Τη μέρα που θα έκανε το τηλεφώνημα για να αναφέρει τα μετρητά στους φακέλους,
λίγο πριν το κάνει,
με κοίταξε και είπε "Αυτό δεν θα έχει καλό τέλος".
13 ΜΑΪΟΥ 2011
Θυμάμαι όταν με πήρε ο Τσακ Μπλέιζερ
και μου είπε ότι κάτι συνέβη στην Καραϊβική.
Κι έστειλε αυτές τις φωτογραφίες.
Είπα στον Μπλάτερ "Μου τηλεφώνησε ο Τσακ Μπλέιζερ
και μου είπε ότι συνέβη το τάδε".
Έπειτα, τηλεφώνησα στον πρόεδρο της Επιτροπής Δεοντολογίας.
Είπα "Έλα αμέσως στη Ζυρίχη με το τρένο".
Ήταν Κυριακή. "Πρέπει να βρεθούμε, έχουμε μεγάλο πρόβλημα".
HYATT REGENCY ΤΡΙΝΙΝΤΑΝΤ
Συνέβησαν πολλά περίεργα εκεί.
Ο Μοχάμεντ μπιν Χαμάμ έπεσε στην παγίδα.
Γιατί έπεσε, όμως;
Προφανώς, έπεισαν τον μπιν Χαμάμ να κάνει κάποιες χάρες
στα μέλη της Ποδοσφαιρικής Ένωσης Καραϊβικής.
Τις έκανε και έπεσε στην παγίδα.
Δεν είχα κακές προθέσεις ώστε να δωροδοκήσω κόσμο.
Ήταν άλλη μια συνωμοσία.
Μην ξεχνάτε ότι μαχόμουν κατά της FIFA και όλους τους πόρους της.
Οπότε, σίγουρα μπορούσαν να πλάσουν μια ιστορία
χίλιες φορές σπουδαιότερη απ' ό,τι θα μπορούσα εγώ.
Σήμερα η Επιτροπή Δεοντολογίας της FIFA ανακοίνωσε
ότι ερευνώνται ισχυρισμοί διαφθοράς
για τον Τζακ Γουόρνερ
και τον υποψήφιο πρόεδρο της FIFA Μοχάμεντ μπιν Χαμάμ.
Έχετε εξαγοράσει ψήφους;
Ποτέ δεν είχα σκοπό να το κάνω, σε όλη μου τη ζωή.
Δώσατε χρήματα στους αξιωματούχους της Καραϊβικής;
Όχι. Κανείς δεν μπορεί να ισχυριστεί ότι με είδε να κάνω κάτι τέτοιο.
Δηλώνω εκ νέου ότι ο κος μπιν Χαμάμ, εξ όσων γνωρίζω, ουδέποτε
έδωσε χρήματα στις χώρες της Καραϊβικής.
Ο Τζακ είχε μεγάλη έπαρση.
Ένιωθε ότι ήταν άτρωτος σε οποιαδήποτε δίωξη.
Υπάρχει ένα αποκαλυπτικό περιστατικό
μετά το μοίρασμα των μετρητών στο Τρινιντάντ,
κι έχει καταγραφεί.
Κάποιοι εδώ πιστεύουν ότι είναι πιο ευσεβείς από άλλους.
Αν είσαι ευσεβής, άνοιξε εκκλησία.
Όμως, το τι κάνουμε εμείς είναι δική μας δουλειά.
Αυτό που λέω, λοιπόν,
είναι ότι σας δόθηκαν χρήματα, επειδή εκείνος είπε
ότι δεν μπορούσε να φέρει ασημένιους δίσκους, μπιχλιμπίδια και άλλα πολλά.
Οπότε, είπα "Ξέχνα το.
Όρισε μια τιμή και δώσ' τα στις χώρες".
Και το δικό δώρο σας είναι να αποφασίσετε
πώς θα αξιοποιήσετε τα χρήματα
για την εγχώρια ανάπτυξη του ποδοσφαίρου.
Κι αν υπάρχει κάποιος εδώ με συνείδηση
που θέλει να επιστρέψει τα λεφτά,
είμαι πρόθυμος να του τα δώσω εγώ.
Αλλά μη μιλάτε παραέξω γι' αυτό, θεωρώντας ότι είστε ευσεβείς,
ενάρετοι και καλύτεροι των άλλων.
Ελπίζω να έγινα σαφής.
Έχει μέλλον ο Γουόρνερ στην CONCACAF;
Για μένα, βάσει των στοιχείων που έχω δει,
δεν νομίζω ότι έχει.
Και η προσωπική σας σχέση με τον Τζακ Γουόρνερ;
Προφανώς έχει χαλάσει.
Εντάξει. Θεωρείτε ότι νιώθει προδομένος;
Εγώ νιώθω προδομένος, βάσει των όσων έκανε.
Το να βάζεις τα μέλη μας σε τέτοιο κίνδυνο,
εκθέτοντάς τα σε μια τέτοια κατάσταση
όπου ρισκάρουν αποδεχόμενοι αυτά τα δώρα,
το θεωρώ αδίστακτο.
Ερχόμενος στη συνέντευξη Τύπου σήμερα,
ο πρόεδρος της FIFA ήθελε απεγνωσμένα να αφήσει πίσω του την κρίση.
Κρίση; Τι είναι κρίση;
Δεν είμαστε σε κρίση.
Απλώς αντιμετωπίζουμε κάποιες δυσκολίες, οι οποίες θα επιλυθούν
εντός της οικογενείας μας.
Ωστόσο, είχε να αντιμετωπίσει και νέες εκρηκτικές κατηγορίες,
την υποψηφιότητα του Κατάρ για το Παγκόσμιο Κύπελλο του 2022.
ΑΝ ΕΙΝΑΙ ΕΝΟΧΟΙ, ΝΑ ΦΥΓΕΙ ΤΟ ΜΟΥΝΤΙΑΛ ΑΠΟ ΤΟ ΚΑΤΑΡ
Ήταν προφανές, τα πράγματα πήγαιναν άσχημα για το Κατάρ.
Φοβήθηκαν ότι θα έχαναν την υποψηφιότητα,
εξαιτίας των κατηγοριών μου που βγήκαν στη δημοσιότητα,
αλλά και του Μοχάμεντ μπιν Χαμάμ και της εκδοχής του.
Ο Μπλάτερ είπε ότι έγιναν πολλές παρατυπίες
κατά τον διαγωνισμό για το Παγκόσμιο Κύπελλο και ότι εμπλεκόταν ο μπιν Χαμάμ.
ΠΤΩΣΗ ΜΠΙΝ ΧΑΜΑΜ ΚΑΤΑΡ 2022 ΥΠΟ ΕΛΕΓΧΟ
Έκανε πολλά για να αμαυρώσει την υπόληψή μου.
Δεν υπάρχουν όρια γι' αυτόν.
Ο Μπλάτερ, ως κορυφαίο πολιτικό μυαλό των σπορ,
είδε σε αυτό το σκάνδαλο που ξέσπασε στο Πορτ οφ Σπέιν
μια ευκαιρία να ξεφορτωθεί τον αντίπαλο.
Είναι αληθινό δράμα το πόσο εύκολα ανεβαίνουν και κατεβαίνουν οι άνθρωποι.
Είχαν εσφαλμένη κρίση για τον Μπλάτερ,
που τους έφερε ως φίλους και τους γκρέμισε ως εχθρούς.
Ήθελε να ξεφορτωθεί αντιπάλους
κι ο μόνος που αντιστάθηκε ήταν ο μπιν Χαμάμ.
Όμως, ο Μπλάτερ έπρεπε να βρει μια διέξοδο, κι έκανε μια συμφωνία.
Μια μέρα, ο σεΐχης Τζάσιμ, ο γιος του εμίρη, ήρθε στη FIFA.
Όπως, επίσης, και ο μπιν Χαμάμ.
Ήταν τρεις μέρες πριν τις εκλογές.
Σεΐχης Τζάσιμ και μπιν Χαμάμ συζητούσαν ακατάπαυστα.
Δεν μπορούσα να καταλάβω αραβικά, οπότε ο πρίγκιπας Τζάσιμ είπε
"Όχι, θα μιλήσουμε στα αγγλικά,
γιατί θέλουμε ο κος Μπλάτερ να καταλαβαίνει τι συζητάμε".
Και πρόσθεσε πως ο εμίρης είπε
"Δεν θα ανταγωνιστείς τον κο Μπλάτερ.
Θα στηρίξουμε τον κο Μπλάτερ στις εκλογές του 2011".
Έτσι, το Κατάρ θα απέσυρε την υποψηφιότητα του μπιν Χαμάμ
κι ο Μπλάτερ δεν θα αναφερόταν ξανά στο πώς το Κατάρ κέρδισε την ψηφοφορία
για τη διοργανώτρια χώρα του Παγκοσμίου Κυπέλλου του 2022.
Ήξερα ότι ο Μπλάτερ μπορούσε να μας βλάψει.
Διέθετε πολλά κόλπα.
Και δεν θα ρίσκαρα. Το ήξερα ότι μπορούσε.
Οπότε, από την πλευρά μου, είπα "Θα αποσυρθώ".
ΑΠΟΣΥΡΣΗ ΥΠΟΨΗΦΙΟΤΗΤΑΣ
Και, ναι, αυτοί οι άνθρωποι σίγουρα μπορούσαν να με βλάψουν στο μέγιστο.
Ο Σεπ Μπλάτερ επανεξελέγη πρόεδρος της FIFA.
Μετά από ένα σκάνδαλο δωροδοκίας,
έμεινε ο μόνος υποψήφιος να αντιμετωπίσει την αθλητική κρίση.
Κέρδισε κι άλλη θητεία στην κεφαλή του ποδοσφαιρικού οργάνου,
λαμβάνοντας 186 από 203 ψήφους.
Ο 75χρονος Ελβετός είναι πρόεδρος από το 1998.
Ο πρώην διεκδικητής μπιν Χαμάμ
αποπέμφθηκε προσωρινά για κατηγορίες για δωροδοκία.
Επίσης για τον ίδιο λόγο, αποπέμφθηκε και ο αντιπρόεδρος Τζακ Γουόρνερ,
που πρόσθεσε ότι θα βγουν στην επιφάνεια επιζήμιες αποκαλύψεις για τη FIFA.
Το ξαναείπα. Θα χτυπήσει τσουνάμι τη FIFA.
Πιστέψτε με. Δεν το έχετε δει ακόμα.
Γιατί, στην τελική, πρέπει να εμποδιστεί ο Μπλάτερ.
Ο ίδιος ο Σεπ Μπλάτερ απαλλάχθηκε από κάθε παρατυπία,
αλλά τον περιμένουν σκληρά ερωτήματα στη σημερινή συνέντευξη Τύπου.
Μπορεί αυτός να επιβίωσε από το σκάνδαλο, αλλά όχι και η υπόληψη της FIFA.
Ένα άτομο που σίγουρα επωφελήθηκε από όλα αυτά ήταν ο Τσακ Μπλέιζερ.
Ο Γουόρνερ ήταν πλέον εκτός ποδοσφαίρου, όπως και ο μπιν Χαμάμ.
Και ο Τσακ Μπλέιζερ,
σε μια εκπληκτική στιγμή που έφερε τα πάνω κάτω στο ζήτημα,
χαιρετίστηκε ως ήρωας. Οι ειδήσεις σε όλο τον κόσμο
τον παρουσίαζαν ως πληροφοριοδότη
και σωτήρα του παιχνιδιού.
Ένα μπράβο στον Τσακ Μπλέιζερ, γιατί με ό,τι έκανε,
σημαίνει ότι είναι καθαρός.
Δεν λέω ότι δεν ήταν, αλλά θέλει πολύ θάρρος για να το κάνεις.
Ο Τσακ δεν ήταν πληροφοριοδότης.
Πληροφοριοδότης είναι κάποιος που κοιτάει τριγύρω και λέει
"Δεν θέλω καμία σχέση με τις παρανομίες που γίνονται"
κι ενημερώνει τους πάντες για αυτές τις παρανομίες.
Όχι κάποιος που ήταν συντονιστής των παρανομιών
κι επωφελήθηκε κατά κύριο λόγο από αυτές επί δεκαετίες.
Η CONCACAF είχε έδρα στην 56η οδό, 5η Λεωφόρος, Νέα Υόρκη, στον Πύργο Τραμπ.
ΠΥΡΓΟΣ ΤΡΑΜΠ 5η ΛΕΩΦ.
Είχαμε γραφεία στον 17ο όροφο.
Ο Τσακ διέμενε στην πλευρά κατοικιών, στον 49ο όροφο.
Ο Τσακ παρακινούταν διατηρώντας έναν τρόπο ζωής
που του παρείχαν η FIFA και η CONCACAF.
Κάθε εγχείρημα στην CONCACAF άρχιζε και τελείωνε
με τον Τσακ να βγάζει ο ίδιος του λεφτά.
Ο Τσακ έπαιρνε τουλάχιστον 10%
και ενίοτε περισσότερο από κάθε συμφωνία.
Ήταν ξεκάθαρο ότι ο Μπλέιζερ είχε επωφεληθεί
με οποιοδήποτε ανεπιθύμητο τρόπο από το άθλημα.
Δεν είναι μόνο ενδεικτικό δικό του
αλλά και της εν γένει στάσης των υψηλόβαθμων διεφθαρμένων της FIFA,
δηλαδή, το ότι ένιωθαν ανέγγιχτοι.
Δεν γνώριζαν ότι μπορεί να τους κυνηγούσαν.
Δεν σκέφτηκαν καν ότι κάτι τέτοιο θα ήταν εφικτό.
Η εμπειρία μου στο FBI, στα γραφεία της Νέας Υόρκης,
αφορούσε οργανωμένο έγκλημα.
Εκείνη την περίοδο, πίσω στο 2010,
λάβαμε εντολές να διευρύνουμε την εμβέλεια των ερευνών,
να ψάξουμε για διεθνές έγκλημα που επιδρούσε και στις ΗΠΑ.
Ταυτόχρονα, υπήρχαν κάποιοι Άγγλοι δημοσιογράφοι
που έθεταν εκ νέου το ερώτημα της διαφθοράς στη FIFA,
ιδίως ο αείμνηστος Άντριου Τζένινγκς,
ένας βετεράνος δημοσιογράφος που πάσχιζε να αποκαλύψει τη διαφθορά της.
Ερώτηση, πρόεδρε Μπλάτερ:
είστε εσείς το κατάλληλο άτομο για να διοικεί το παγκόσμιο ποδόσφαιρο;
-Γεια σας. -Άσε με ήσυχο.
Να ρωτήσω πόσα…
Μην το κάνετε αυτό. Να ρωτήσω πόσα λεφτά βγάλατε…
-Άσε με ήσυχο. -Κύριε, κάντε το για μας.
Μην το κάνετε αυτό.
Ο Τζακ Γουόρνερ, στέλεχος της FIFA, του παγκόσμιου οργάνου ποδοσφαίρου,
παραιτήθηκε.
Είχε αποπεμφθεί προ μηνός λόγω κατηγοριών διαφθοράς.
Η FIFA δήλωσε πως λόγω της παραίτησής του,
η έρευνα για τις ενέργειες του κου Γουόρνερ έκλεισε
και θεωρήθηκε αθώος.
Ο Γουόρνερ, ατιμασμένος, μετά το συμβάν δωροδοκίας στο Πορτ οφ Σπέιν,
παραιτήθηκε πριν εξοστρακιστεί από το άθλημα,
απειλώντας αξιωματούχους της FIFA με τσουνάμι αποκαλύψεων.
Έπειτα, επιζήμια στοιχεία για τον Μπλέιζερ διέρρευσαν στον Άντριου Τζένινγκς.
Έγγραφα που έδειχναν
ότι ο Μπλέιζερ κατείχε πανάκριβα πράγματα που κακώς είχε,
όπως διαμερίσματα σε Μαϊάμι και Μπαχάμες και μια πανέμορφη Mercedes στη Ζυρίχη,
απίστευτα περιουσιακά στοιχεία
δίχως να υπάρχει ξεκάθαρη πηγή προέλευσης χρημάτων.
Μέχρι και επιταγές κατέθεσε σε λογαριασμούς στο εξωτερικό.
Όλα αυτά κατέληξαν σε άρθρα του Τζένινγκς εκείνο το καλοκαίρι.
Είχα ειδοποιήσεις Google για μια έρευνα διαφθοράς που έκανα.
Και ένα πρωί, ήρθε μία
για ένα άρθρο του Άγγλου δημοσιογράφου Άντριου Τζένινγκς.
Ταυτίστηκα πλήρως, καθώς το ποδόσφαιρο σημαίνει τόσα για μένα,
μεγάλωσα μαζί του, το έχω στην καρδιά μου.
Υπήρχαν, λοιπόν, κατηγορίες στα άρθρα του Άντριου Τζένινγκς
περί υπεράκτιων λογαριασμών του Τσακ Μπλέιζερ.
Οπότε, άρχισα να ερευνώ το παρελθόν του.
Με ένα άτομο στην έδρα μας, στη Νέα Υόρκη,
και με πληροφορίες που φαίνονταν αξιόπιστες,
θεωρήσαμε ότι μπορούσαμε να ξεκινήσουμε άμεσα την έρευνα.
Το αν έγινε αδίκημα, αν υπήρχε ζήτημα,
θα εξαρτιόταν από το αν υπήρχε κάποιο στοιχείο
που διασταυρωνόταν με τις ΗΠΑ.
Και με την πάροδο του χρόνου, μάθαμε ότι υπήρχαν πολλά,
και μάλιστα μέσω του χρηματοπιστωτικού συστήματος των ΗΠΑ.
Θεώρησα ότι έπρεπε να εντοπίσουμε τα χρήματα,
να τα ακολουθήσουμε βάσει στοιχείων των τραπεζικών εμβασμάτων
στο πώς μετακινούνταν.
Π.χ. μεταφέρονται χρήματα από λογαριασμό στην Ελβετία
σε λογαριασμό στα Νησιά Κέιμαν.
Αυτή η μεταφορά δεν πάει απευθείας από την Ελβετία στα Νησιά Κέιμαν.
Πρέπει να υπάρχει ανταποκρίτρια τράπεζα στις ΗΠΑ.
Και από τις πρώτες κλητεύσεις μας ήταν για την τράπεζα της FIFA,
τη UBS στην Ελβετία,
η οποία είχε ανταποκρίτρια τράπεζα στις ΗΠΑ.
Έτσι, αποκτήσαμε όλα τα αρχεία
των εισερχόμενων κι εξερχόμενων εμβασμάτων της FIFA.
ΟΜΙΛΟΣ BAYAN ΠΑΝΑΜΑΣ
Μόνο ένα νήμα επωνυμίας μιας επιχείρησης
μπορεί να αρχίσει να εξαπλώνει έναν ιστό στοιχείων.
Χρησιμοποιούσαν κωδικά ονόματα.
Χρησιμοποιούσαν τόσους διαφορετικούς λογαριασμούς σε υπεράκτιες χώρες,
για να μεταφέρουν χρήματα από το σημείο Α στο Β, στο Γ, στο Δ, στο Ε
που προκαλούσε ζάλη.
ΕΜΒΑΣΜΑ 1.200.000 ΔΟΛ.
Όμως, όσο προχωρούσαμε, δεν ξέραμε τον σκοπό των πληρωμών.
ΕΜΒΑΣΜΑ 2.200.000 ΔΟΛ.
Γνώριζα από το διάστημα που ασχολήθηκα με υποθέσεις της μαφίας
ότι δεν υπάρχει κάτι καλύτερο από συνεργαζόμενο μάρτυρα
σε υπόθεση συνωμοσίας, σε κάτι τόσο σύνθετο,
ώστε αυτός να μπορέσει να εξηγήσει τα πάντα.
Η επόμενη μεγάλη στιγμή
ήταν όταν ο Στιβ Μπέριμαν έκανε ό,τι κι η εφορία,
πήρε τις φορολογικές δηλώσεις του Τσακ Μπλέιζερ,
για να αποκαλύψει τι σόι άσος ήταν αυτός
που έκρυβε στο μανίκι του.
Αλλά τελικά, δεν υπήρχαν φορολογικές δηλώσεις.
Αποδείχτηκε ότι ο Μπλέιζερ δεν υπέβαλε δηλώσεις για τουλάχιστον 15 χρόνια.
Πλέον, είχαν βάλει τον Μπλέιζερ στο στόχαστρο.
Η υπόθεση είχε πια ξεκαθαρίσει.
Μπορούσαν να τον συλλάβουν για φοροδιαφυγή.
Όμως, αναρωτήθηκαν "Τι θα κάνουμε;
Πιάνουμε τον Τσακ Μπλέιζερ και πάει φυλακή;
Όχι. Τον χρειαζόμαστε ως πληροφοριοδότη".
Έτσι, αποφάσισαν να τον προσεγγίσουν
με μια προσφορά που ήταν αδύνατο να αρνηθεί.
Πολλά στηρίζονταν στην επιτυχία της προσέγγισης.
Η υπόθεση υπερέβαινε τον Τσακ, ήταν το πρώτο βήμα για ευρύτερη έρευνα.
30 ΝΟΕΜΒΡΙΟΥ 2011
Βγήκαμε από τον Πύργο Τραμπ και πηγαίναμε στο Uncle Jack's Steakhouse,
όταν ο Τσακ είπε
"Μαίρη Λιν, πήγαινε στο εστιατόριο με τον Αλ",
ο φίλος που ήταν μαζί μας.
Βγήκε από το φορτηγάκι όπου βρισκόταν και ανέβηκε στο σκούτερ του.
Μεταξύ Πύργου Τραμπ κι ενός κτιρίου,
υπήρχε ένα αίθριο, κι εκεί οδήγησε μέχρι ένα τραπέζι.
Αντιλήφθηκε γρήγορα την κατάσταση στην οποία βρισκόταν.
Του είπα τις κατηγορίες που είχαμε εναντίον του.
Απάτη μέσω εμβάσματος, ξέπλυμα χρήματος, φοροδιαφυγή,
μη δήλωση ξένων τραπεζικών λογαριασμών.
Ο πράκτορας είπε
"Κε Μπλέιζερ, αντιμετωπίζετε 75 με 100 χρόνια φυλακή αυτήν τη στιγμή.
Ή θα σας συλλάβουμε τώρα ή θα συνεργαστείτε".
Θυμάμαι που με κοιτούσε και έκανε…
Μετά είπε "Θα ήθελα να σας βοηθήσω.
Η υπόθεση είναι πολύ μεγαλύτερη".
Νομίζω ότι προτείναμε να βρει δικηγόρο
κι έπειτα έφυγε.
Όταν ήρθε πάνω,
είπα "Πλήρωσε τους φόρους σου.
Κάνε συμφωνία και πλήρωσε".
Και είπε "Μαίρη Λιν, είμαι μόνο ένας χοντρός απατεώνας από το Κουίνς".
Οπότε, όλα εδώ πληρώνονται.
Το FBI κυνηγάει τη FIFA.
Κανείς υπεράνω του νόμου.
Ξαφνικά, είσαι σε μια σειρά του FBI στο Netflix.
Παγκόσμιο Κύπελλο απάτης.
Ίσως και να είναι μια μαφιόζικη οργάνωση.
Ο Μπλάτερ δεν είναι ο μόνος που πρέπει να δώσει απαντήσεις.
Προσδοκώμενοι θάνατοι εργατών: 5.200.
Κατηγορούν εμένα για αυτήν τη θύελλα. Εντάξει, λοιπόν.
Όλα κάποτε τελειώνουν.
Θα αναλάβω την ευθύνη.
Υποτιτλισμός: Δημήτριος Θωμαΐδης